Tveir starfsmenn Save the Children láta lífið í Darfur Tveir starfsmenn Save the Children létust og einn særðist lífshættulega þegar bifreið samtakanna varð fyrir jarðsprengju sl. sunnudag í Norður-Darfur í Súdan . Engin orð geta lýst þessum mikla missi . Með störfum sínum í Norður-Darfur linuðu þau þjáningar fjölda barna og fjölskyldna sem höfðu orðið illa úti vegna átakanna í héraðinu . “ Rafe var fæddur árið 1970 og hafði unnið fyrir Save the Children frá því í júní 2004 sem verkefnastjóri í Norður-Darfur . Áður hafði hann unnið fyrir samtökin sem ráðgjafi í Mozambique og fyrir önnur félagasamtök á Indlandi og í Bangladess . Nourredine var 41 árs og lætur eftir sig eiginmann og fimm börn . Hún hafði unnið fyrir Save the Children-samtökin í þrjú ár . Þriðji starfsmaðurinn , bílstjórinn Abakar Youssif , liggur nú þungt haldinn á spítala með alvarleg brunasár .